མ་འོངས་པའི་བོད་དོན་དེ་བོད་ནང་ཁུལ་གྱི་བོད་མི་དང་ཕྱི་རོལ་གྱི་ཀླད་པ་གསལ་བོ་ཅན་གྱི་བོད་མི་ཚོར་བརྟེན་དགོས།ཡོད་ཚད་འགྱུར་བའི་རང་བཞིན་ཅན་ཡིན་པས་འཛམ་གླིང་འགྱུར་གྱིན་ཡོད་ལ་རྒྱ་ནག་ཀྱང་འགྱུར་གྱིན་ཡོད།དེ་བཞིན་བོད་དོན་ཡང་འགྱུར་གྱིན་ཡོད་པས།བོད་དོན་ཐག་གཅོད་ཀྱི་ཐབས་ལམ་ལ་འདི་ནི་ཁོ་ན་དེ།འདི་ནི་ཡག་ཤོས་དེ་ཞེས་ཐག་གིས་བཅད་པ་ནི་སྐབས་བབ་ཀྱི་ལེའུ་དེའི་དགོས་དབང་ཙམ་གྱི་ཆེད་དུ་བཏོན་པའི་ཐབས་ཇུས་ཡིན།གང་ལྟར་སྔ་ཕྱི་ཙམ་ལས་དོན་དག་མཐའ་དག་ཐག་གིས་ཆོད་རྒྱུ་ཡོད་པ་ཇི་བཞིན་དུ་བོད་དོན་ཡང་རིམ་གྱིས་ཐག་གིས་ཆོད་ངེས་ཡིན།